གཉའ་ཁྲི་རྒྱ་གར་གྱི་རིགས་ལས་མཆེད་པར་འདོད་པ་ལ་གསང་བ་ཆོས་ལུགས་ཀྱི་འདོད་ཚུལ་དང་།སྤོ་བོའི་ཡུལ་ནས་ཐེའུ་རང་གི་རྒྱུད་པ་མཐུ་ཆེས་པས་བན་བོན་གཉིས་ཀྱི་བསྐྲད་པར་འདོད་པ་ནི་ཡང་གསང་མི་མིན་ལུགས་ཏེ་གཉའ་ཁྲི་ལ་ངན་བཤད་མཁན་དག་གིས་འདོད་པ་ཡིན།བསྒྲགས་པ་བོན་ལུགས་ནི་ཡོངས་གྲགས་ཀྱི་བཤད་སྟངས་ཡིན་ཏེ་ཏུང་ཧོང་གཏེར་ཡིག་དང་བཙན་པོའི་སྐབས་ཀྱི་རྡོ་རིང་ཡི་གེ་ལས་ཀྱང་འདི་ཁོ་ན་འབྱུང་བས་ཚད་མར་འཛིན་རིགས་ཏེ་མི་རྗེ་ལྷ་ཡིས་མཛད་པའི་ལོ་རྒྱུས་ངོ་མཚར་བ་ཕྲ་ཞིང་ཞིབ་པ་ཡོད།